eelnõu

NARVA LINNAVOLIKOGU

OTSUS

Narva \_\_\_\_\_\_\_\_\_\_\_\_\_ nr \_\_\_\_\_

**Narva munitsipaalharidussüsteemi arengukava 2030 koostamise algatamine ja lähteülesande kehtestamine**

**1. Asjaolud ja menetluse käik**

Vastavalt Narva Linnavolikogu 27.05.2004. a määrusega nr 29/35 kinnitatud Narva Linnavalitsuse Kultuuriosakonna põhimääruse punktidele 2.1 ja 2.17 on osakonna ülesannete hulgas hariduse arendusprogrammi väljatöötamine ja elluviimine ning Narva linna hariduse olukorra analüüsimine ja arengu prognoosimine. Praegu kehtiva arengudokumendi „Narva munitsipaalharidussüsteemi arengukava 2015-2020“ kehtivusaeg lõpeb jooksva aasta lõpus ja seega tekib vajadus linna haridusvaldkonna uue arengudokumendi järele. Otsusega algatatakse munitsipaalharidussüsteemi arengukava aastani 2030 koostamise protsessi. Arengukavas kajastatakse hetkeseisu ja määratakse kindlaks pikaajalised arengusuunad. Vastavalt Narva Linnavolikogu 28.09.2006. a määrusega nr 42 kehtestatud „Narva linna arengudokumentide menetlemise korra” § 17 lõikele 2 vastutab Narva valdkonnapõhise arengukava koostamise eest vastava valdkonnaga tegelev ametiasutus.

Dokumendi koostamise aluseks võetakse dokumendi koostamise algatamise ja lähteülesande kinnitamise otsus.

**2. Õiguslikud alused**

1. Kohaliku omavalitsuse korralduse seaduse § 37 lõike 3 punkti 2 kohaselt võib linn koostada täiendava arengukava mõne tegevusvaldkonna arendamiseks.
2. Narva Linnavolikogu 28.09.2006. a määrusega nr 42 kehtestatud „Narva linna arengudokumentide menetlemise korra” § 17 lõike 1 kohaselt Narva valdkonnapõhise arengukava koostamine algatatakse linnavolikogu otsuse alusel ning toimub vastavalt linnavolikogu poolt kehtestatud lähteülesandele.

**3. Otsus**

1. Algatada Narva munitsipaalharidussüsteemi arengukava 2030koostamine ja kehtestada lähteülesanne vastavalt lisale.
2. Narva Linnavalitsuse Kultuuriosakonnal korraldada Narva munitsipaalharidussüsteemi arengukava 2030 koostamine lähtudes käesoleva otsuse punktis 3.1 nimetatud lähteülesandest.
3. Narva Linnavalitsuse Kultuuriosakonnal korraldada Narva munitsipaalharidussüsteemi arengukava 2030 koostamise käigus avalik arutelu.

**4. Rakendussätted**

1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
2. Otsus jõustub seadusega sätestatud korras.

Irina Janovitš

Narva Linnavolikogu esimees

Narva Linnavolikogu \_\_\_\_\_\_\_\_\_\_\_

otsuse nr \_\_\_\_\_ lisa

**Narva munitsipaalharidussüsteemi arengukava 2030**

**lähteülesanne**

**1. Eesmärk ja ülesanded**

Narva munitsipaalharidussüsteemi arendamiseks ja selgema perspektiivi määratlemiseks on vaja pikaajalist arengukava koos lähiaastate täpsema tegevuskavaga, mis aitab kasutada efektiivselt olemasolevaid ressursse, leida praegustele ja tulevikus tekkida võivatele probleemidele optimaalsed lahendused. “Narva munitsipaalharidussüsteemi arengukava 2030” (edaspidi ka arengukava) koostatakse, et luua eeldused linna kooli- ja lasteaiavõrgu tasakaalustatud arenguks hariduse kvaliteedi tugevdamise eesmärgil. Dokument “Narva munitsipaalharidussüsteemi arengukava 2030” sisaldab olukorra lähtekirjeldust ja selle analüüsi, visiooni aastaks 2030, strateegilisi eesmärke ja nende elluviimiseks vajalikke meetmeid, tegevuskava 2025. aastani, riskianalüüsi koos riskide maandamiseks kavandatavate tegevustega.

Seni on Narva munitsipaalharidussüsteemi võtmeküsimuste käsitlemisel lähtutud “Narva munitsipaalharidussüsteemi arengukavast 2015-2020”, mis kehtestati Narva Linnavolikogu 18.06.2015 määrusega nr 21 “Narva munitsipaalharidussüsteemi arengukava 2015-2020 kinnitamine” ning aasta hiljem muudeti Narva Linnavolikogu 24.03.2016 määrusega nr 8 “Narva Linnavolikogu 18.06.2015 määruse nr 21 „Narva munitsipaalharidussüsteemi arengukava 2015-2020 kinnitamine“ muutmine”. Narva munitsipaalharidussüsteemi arengukava 2015-2020 eesmärgiks oli linna haridussüsteemi hetkeseisu analüüsi tulemustest lähtuvalt visiooni 2020, arengukontseptsiooni, -strateegiate ja -suundade kindlaksmääramine, eesmärkide püstitamine ja aastateks 2015-2020 tegevuskava väljatöötamine. Eelmise dokumendi aegumise põhjusel, aga ka võttes arvesse viimastel aastatel haridusvaldkonna seadusandluses toimunud muutusi ning pidades silmas järgmise kümne aasta väljakutseid (riigigümnaasiumi(de) loomine, gümnaasiumiastmega munitsipaalüldhariduskoolide põhikoolideks ümberkorraldamine, olemasolevate koolihoonete üldpindala vähendamise kohustus, aastast-aastasse koolieelses eas laste arvu vähenemise mõju lasteaia- ja koolivõrgule, tänapäeva nõuetele vastava õppekeskkonna loomise vajadus nii alus- kui üldhariduse valdkonnas jms).

**2. Käsitletav ajavahemik, kehtivuse tähtaeg**

„Narva munitsipaalharidussüsteemi arengukava 2030“ on arengudokument, mis sisaldab Narva alus- ja üldharidussüsteemi analüüsi ja prognoosi kuni 2030. aastani ning käsitleb munitsipaalharidussüsteemi nii lähimat kui ka pikemaajalist arengut. Arengukava põhiosa esitab 2030. aasta prognoosile toetuva pikaajalise kontseptuaalse lahenduse ja munitsipaalharidussüsteemi edasise arengu sisulise mudeli, samuti munitsipaalharidussüsteemi visiooni ja strateegilisi eesmärke aastani 2030 ning tegevuskava, mis hõlmab 5 eelseisvat eelarveaastat (aastani 2025).

**3. Vastavus linna ja riigi arengustrateegiatele ja -kavadele**

“Narva munitsipaalharidussüsteemi arengukava 2030” täpsustab Narva linna arengukavas seatud eesmärke ning esitab Narva alus- ja üldharidussüsteemi arendamise tegevuskava aastani 2025, tuues välja alus- ja üldharidussüsteemi spetsiifika ning alus- ja üldharidussüsteemipõhised arengu meetmed ja vajalikud ressursid. Arengukava on aluseks Narva alus-, põhi- ja keskharidussüsteemi põhiste arengumeetmete määratlemiseks.

Arengukava juhindub riiklikest õppekavadest (so koolieelse lasteasutuse riiklik õppekava, põhikooli riiklik õppekava, gümnaasiumi riiklik õppekava), põhikooli- ja gümnaasiumiseadusest, koolieelse lasteasutuse seadusest. Arengukava väljatöötamisel lähtutakse Narva linna arengukavast, kehtivatest õigusaktidest ning haridusvaldkonda reguleerivatest arengukavadest ja strateegiatest (nt üldharidusprogrammist 2022, õppe- ja karjäärinõustamise programmist 2022, koolivõrgu programmist 2022 jt). Munitsipaalharidussüsteemi arengukava koostamisel võetakse arvesse, et dokument valmib „Eesti elukestva õppe strateegia 2020“ lõpusirgele jõudmise perioodil ning uue „Haridusvaldkonna arengukava 2021-2035” jõustumisel.

**4. Ülesehitus**

Arengukava koostamise raames analüüsitakse Narva munitsipaalharidussüsteemi seniseid arenguid (sh õpilaste/laste arvu dünaamikat asutuste, vanuse ja kooliastmete lõikes; õpilasrännet; pedagoogilist koosseisu; viimasel aastakümnel koolivõrgus toimunud muutusi jt), võimalusel kaasatakse ekspertide tehtud Narva lasteaedade ja koolihoonete tehnilise seisukorra hinnangut. Kontseptuaalse lahenduse osas sisaldab strateegiline dokument pikaajalist alus-, põhi- ja keskhariduse teenuse (lasteaia- ja koolikohtade) vajaduse prognoosi, mis on tehtud Narva elanikkonna rahvastikuprognoosi põhjal (st võetakse arvesse senised demograafilised arengud, rahvastiku vanusstruktuuri muutused, loomulik iive ja ränne nii linnas kui ka piirkondade lõikes). Arengukava valgustab munitsipaalharidussüsteemi lähiaastate suurimaid väljakutseid (nt riigigümnaasiumi loomisega kaasnevad muutused koolivõrgus, praeguste gümnaasiumiastmega koolide ümberkorraldamine põhikoolideks, täiskasvanud õppijatele üldhariduse saamiseks tingimuste loomine, eesti keele õpetamise kvaliteedi tagamine, lasteaedade õpikeskkonna parendamine (sh uue lasteaiahoone ehitamine ja olemasolevate lasteaiahoonete vastavus Vabariigi Valitsuse 6.10.2011 määruse nr 131 “Tervisekaitsenõuded koolieelse lasteasutuse maa-alale, hoonetele, ruumidele, sisustusele, sisekliimale ja korrashoiule” § 13 lõikele 2), koolieelsete lasteasutuste võrgu ümberkorraldamine vastavalt demograafilise prognoosi alusel kavandatud vajadustele jt).

Vastavalt Narva Linnavolikogu 28.09.2006 määruse nr 42 “Narva linna arengudokumentide menetlemise kord”§-le 25 vastab dokument arengudokumendi sisunõuetele, st sisaldab lähteolukorra analüüsi; visiooni ja eesmärke ning eesmärkide saavutamiseks vajalikke meetmeid (ülesandeid) koos nende teostamise ajalise järgnevusega; tegevuskava viieks järgnevaks aastaks koos loendiga ülesannetest ja tegevustest, mida on vaja täita püstitatud eesmärkide saavutamiseks; tegevuskava elluviimiseks vajalikku linnaeelarveliste ja linnaeelarveväliste vahendite mahtu;  
ülesannete täitmise edukuse määramise mõõdikuid ja võimalikke riske, samuti võimalusi nende riskide maandamiseks.

**5. Koostajad**

“Narva munitsipaalharidussüsteemi arengukava 2030“ koostamise korraldab Narva Linnavalitsuse Kultuuriosakond. Eelnõu koostamise kallal töötab Kultuuriosakonna käskkirjaga moodustatud töörühm, koostamise protsessi kaasatakse Narva Linnavalitsuse Kultuuriosakonna allasutuste töötajaid.

Koostamisel toimub tihe koostöö Narva Linnavolikogu hariduskomisjoniga (vajadusel ka linnavolikogu muude komisjonidega, ajutiste komisjonidega ja töörühmadega), partneritega. Avalike arutelude kaudu kaasatakse koostamise protsessi kõiki huvitatud isikuid.

**6. Dokumendi koostamise tähtajad ja koostamiseks vajalikud tegevused**

„Narva munitsipaalharidussüsteemi arengukava 2030“ koostamine toimub vastavalt linnavolikogu poolt kehtestatud lähteülesandele. Koostatud lähteülesanne kooskõlastatakse Narva Linna Arenduse ja Ökonoomika Ametiga. Kooskõlastatud lähteülesanne esitatakse Narva Linnavolikogu hariduskomisjonile ja seejärel Narva Linnavolikogule. Arengukava koostamine algatatakse linnavolikogu määruse alusel.

Dokumendi koostamine toimub vastavalt linnavolikogu poolt kehtestatud lähteülesandele kooskõlas Narva Linnavolikogu 28.09.2006. a määrusega nr 42 „Narva linna arengudokumentide menetlemise kord“. Narva Linnavalitsuse Kultuuriosakonna juhataja käskkirjaga moodustatakse töörühm, kelle tegevuse tulemusena kujuneb dokument, mis sisaldab pikaajalisel prognoosil põhinevat Narva munitsipaalharidussüsteemi arengukontseptsiooni 2030, munitsipaalharidussüsteemi edasise arengu sisulist mudelit ja tegevuskava aastani 2025.

**7. Kooskõlastamise ja avalikustamise kord**

„Narva munitsipaalharidussüsteemi arengukava 2030“ koostamine ja avalikustamine toimub vastavalt Narva Linnavolikogu 28.09.2006. a määrusega nr 42 kehtestatud Narva linna arengudokumentide menetlemise korrale.

Narva Linnavalitsuse Kultuuriosakond avalikustab arengukava eelnõu Narva linna veebilehel ja korraldab avalike arutelude kaudu kõigi huvitatud isikute kaasamise. „Narva munitsipaalharidussüsteemi arengukava 2030“ eelnõu avalikustatakse vastavalt avaliku teabe seaduse § 28 lõike 1 punktile 17 ja Narva linna arengudokumentide menetlemise korra §-le 18 Narva linna veebilehel, millal kõigil linnaelanikel on võimalik jagada oma arvamusi ja teha ettepanekuid. Avalikust arutelust võtavad osa kõik isikud, kes on huvitatud Narva munitsipaalharidussüsteemi edukast toimimisest ning kel on ettepanekuid.

Kõik avaliku arutelu käigus laekunud arvamused, ettepanekud jms protokollitakse ning käsitletakse. Arengukava täiendatakse ja täpsustatakse arvestades avaliku arutelu tulemusi. „Narva munitsipaalharidussüsteemi arengukava 2030“ eelnõu kooskõlastatakse Narva Linna Arenduse ja Ökonoomika Ametiga. Vajadusel dokument täiendatakse ja täpsustatakse ka selle menetlemise käigus. Narva munitsipaalharidussüsteemi arengukava kehtestatakse linnavolikogu määrusega.

Narva Linnavolikogu kehtestatud dokument avalikustatakse Narva linna veebilehel.

**8. Narva munitsipaalharidussüsteemi arengukava 2030 koostamise, eelnõu kooskõlastamise ja avalikustamise ajakava**

|  |  |
| --- | --- |
| **Tegevus** | **Tähtaeg** |
| Lähteülesande koostamine ja esitamine kooskõlastamiseks Narva Linnavalitsusele (sh Linna Arenduse ja Ökonoomika Ametile) | 2020. a aprill |
| Lähteülesande esitamine linnavolikogu hariduskomisjonile ja linnavolikogule | 2020. a mai |
| Arengukava koostamise töörühma moodustamine | 2020. a juuni |
| Töö arengukava põhiosa kallal | 2020. a juuni– 2020. a oktoober |
| Arengukava eelnõu avalikustamine ja avaliku arutelu korraldamine. Töörühma kokkuvõtted. | 2020. a november |
| Arengukava eelnõu tutvustamine linnavolikogu hariduskomisjonile, kooskõlastamine Narva Linna Arenduse ja Ökonoomika Ametiga | 2020. a november-detsember |
| Arengukava eelnõu esitamine linnavolikogule | 2020. a detsember – 2021. a jaanuar |
| Narva Linnavolikogu kehtestatud arengukava avalikustamine Narva veebilehel | Peale kehtestamist Narva Linnavolikogu poolt |

eelnõu

# NARVA LINNAVALITSUS

### PROTOKOLLILINE OTSUS

Narva \_\_\_.\_\_\_\_\_\_\_.2020 nr \_\_\_\_

**Narva Linnavolikogu otsuse „Narva munitsipaalharidussüsteemi arengukava 2030 koostamise algatamine ja lähteülesande kehtestamine“ eelnõu esitamine**

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.
2. Volitada Narva Linnavalitsuse Kultuuriosakonna juhatajat Viktoria Lutust antud küsimust ette kandma Narva Linnavolikogu istungil.

Aleksei Jevgrafov

Linnapea Üllar Kaljuste

Linnasekretär